SEMANGAT JUANG DIKAGUMI
PENOLONG pengurus Sarawak United FC (SUFC), Abang Suhordie Abang Zaini kagum dengan semangat juang anak-anaknya apabila berjaya menjaringkan dua gol kemenangan pada babak kedua untuk mengecewakan Kelantan United FC pada perlawanan Liga Premier 2021 dengan keputusan 3-2 di Stadium Sultan Ismail Nasiruddin Shah pada Jumaat lalu. Menurutnya, kebangkitan itu membuktikan anak buahnya memiliki motivasi tinggi dan tidak mudah menyerah kalah walaupun pada satu ketika ketinggalan 2-1. “Saya puji komitmen semua pemain. Inilah pemain yang saya ada kerana mereka memberikan 100 peratus terhadap pasukan dan berjaya untuk memastikan SUFC tidak tewas. “Pada masa sama, saya katakan kepada pemain misi pasukan untuk menamatkan pusingan pertama dengan merampas takhta Liga Premier dan mereka bangkit dengan prestasi terbaik. “Saya gembira dengan semangat pemain yang berjaya mempamerkan kebangkitan pada babak kedua yang jelas berbeza daripada segi permainan ketika ketinggalan 2-1 pada separuh masa kedua,” katanya kepada Utusan Sarawak semalam. Oleh ADI SAFARMAN 
See author's posts
